Padanie vlasov a štiepanie nechtov
Dobrý deň 
Potrebovala by som poradiť padaju mi vlasy ale beriem euthyrox
 a štiepanie nechtov. Čo by ste mi odporučili..?
Dobrý deň,
ďakujeme za Vašu otázku.
Pri vypadávaní vlasov sa odporúča si umývať vlasy špeciálnymi šampónmi, ktoré prekrvia pokožku a posilnia rast nových vlasov. Dôležitá je pravidelnosť používania týchto prípravkov. Pozitívne recenzie má šampón proti vypadávaniu vlasov
Skinexpert by Dr. Max ReviHair® šampón
. Posilňuje vnútornú štruktúru vlasových vlákien a znižuje ich lámavosť, má upokojujúci účinok na pokožku hlavy a zameriava sa na kmeňové bunky vlasových folikulov, kľúčových pre rast nových vlasov. Šampón sa nanesie na pokožku hlavy, jemne sa vmasíruje a 2 minúty sa nechá pôsobiť. Následne sa šampón opláchne vodou. Vlasy je vhodné umývať aspoň 3x do týždňa.
Jeho pravidelné používanie podporuje účinok tonika proti vypadávaniu vlasov.
Skinexpert by Dr. Max ReviHair® tonikum
je regeneračné vlasové tonikum, ktoré obsahuje jedinečný komplex aktívnych zložiek vo vysokých koncentráciách, ktorý pôsobí proti vypadávaniu vlasov. Tonikum sa nanáša po umytí vlasov na mokrú alebo suchú pokožku vlasov a jemne sa vmasíruje do pokožky. Neoplachuje sa. Odporúča sa používať najmenej 3 až 6 mesiacov.
Zároveň je vhodné a prospešné doplniť vitamíny a minerály aj vo forme tabliet, alebo kapsúl. Pre zdravie vlasov Vám odporúčam užívať komplexný prípravok, ktorý okrem toho prinesie benefity aj pre Vaše nechty a pleť. Vhodným produktom je
Skinexpert by Dr. Max ReviHair®
, ktorý obsahuje kombináciu vysokého obsahu aminokyselín (L-cysteín, L-metionín, L-tyrozín) a extraktu z prasličky roľnej s komplexom vitamínov. Užíva sa v dávke 2 kapsuly denne počas jedla alebo po jedle. Užívanie výživového doplnku Skinexpert by Dr. Max ReviHair® sa zdá byť v kombinácii s liekom Euthyrox bezpečný. Soli železa obsiahnuté v uvedenom výživovom doplnku môžu znížiť účinok levotyroxínu znížením jeho absorpcie. Preto ak sa rozhodnete pre jeho užívanie, je potrebné dodržať od užitia lieku Euthyrox časový odstup aspoň 2-3 hodiny. Keďže však výživové doplnky nepodliehajú klinickým skúškam, všetky prípadné interakcie nemuseli byť zachytené.
Na vonkajšie použitie nechtov Vám odporúčam aplikovať lak
Four Seasons
, ktorý zabezpečí potrebnú regeneráciu poškodených nechtov.
Ak uvedené odporúčania neprinesú očakávaný výsledok, odporúčam Vám obrátiť sa na lekára, aby sa odhalila príčina Vašich ťažkostí a nastavila vhodná liečba.
Prajem pekný zvyšok dňa.
S pozdravom
PharmDr. Veronika Kiabová